Daily View – P.M. – บล.กสิกรไทย
Daily View - P.M. - บล.กสิกรไทย
28 ธ.ค. 2559

Tactical Move 
เดินเกมกลยุทธ์บ่าย 
สรุปภาวะตลาดเช้า 
SET Index เพิ่มขึ้น 4.24 จุด (+0.28%) ปิดภาคเช้าที่ 1,521.32 จุด ด้วยมูลค่าการซื้อขาย 14,181.91 ลบ.
Most Positive Impact: PTTEP (0.41 จุด) CPF (0.40 จุด) PTT (0.29 จุด)
Most Negative Impact: CPALL (-0.46 จุด) BLA (-0.17 จุด) TRUE (-0.17 จุด)
         
แนวโน้มตลาดบ่าย 
เช้านี้ตลาดภูมิภาคค่อนข้างสดใส อินโด +1.89% และ ฟิลิปปินส์ +2.18% ตลาดไทยเองปรับตัวขึ้นมาเช่นกัน แต่ +0.28% เท่านั้น อย่างไรก็ตาม มูลค่าการซื้อขายของวันนี้ที่ 1.4 หมื่นล้านบาท แม้จะต่ำเฉลี่ยครึ่งเช้าตั้งแต่ต้นปีที่ 2.2 หมื่นล้านบาท แต่สูงกว่าเฉลี่ย 5 วันสุดท้ายของปีก่อนหน้าที่มีปริมาณการซื้อขายเพียง 8.8 พันล้านบาทเท่านั้น ทั้งนี้ คิดว่าส่วนหนึ่งมาจากคำสั่งซื้อ LTF ที่ทยอยเข้ามา และเรายังคงเชื่อว่าเม็ดเงิน LTF จะมากขึ้นเรื่อยๆไปจนถึงสิ้นเดือน โดยมีความเป็นไปได้ว่า นักลงทุนรายบุคคลในประเทศจะตัดสินใจกันในช่วงโค้งสุดท้ายก่อนสิ้นปี ซึ่งจะเป็นตัวหนุนให้ SET Index ปิดตัวสิ้นปีใกล้เคียงเป้าหมายปี 2559 ของ KS Research ที่ 1,530 จุด สำหรับตลาดไทยที่ปรับขึ้นมานั้น หุ้นกลุ่มที่หนุนตลาดวันนี้ได้แก่ กลุ่มอาหาร (+1.13 จุด) กลุ่มพลังงาน (+0.97 จุด) กลุ่มอสังหาฯ (+0.36จุด) และกลุ่มปิโตร (+0.35จุด) ส่วนกลุ่มที่กดดันตลาดได้แก่ กลุ่มค้าปลีก (-0.30จุด)
เรายังคงกลยุทธิ Very Selective Buy หุ้นแข็งแกร่งในสามกลุ่มหลักดังนี้ 1. กลุ่มที่จะชดเชยการเพิ่มขึ้นของเงินเฟ้อและดอกเบี้ย กลุ่มพลังงานสาย Upstream อย่าง ปิโตรเลียม PTTEP PTT และถ่านหิน BANPU 2. หุ้นที่มี Brand แข็งแกร่ง มีศักยภาพการแข่งขันสูง สามารถผลักภาระต้นทุนไปยังผู้บริโภค และได้รับการสนับสนุนจากรัฐบาล BEAUTY BIG GLOBAL TKN 3. หุ้นที่ได้ประโยชน์จากเงินบาทอ่อนค่า MEGA
หุ้นแนะนำ: MEGA BEAUTY SRICHA TKN
หุ้นเก็งกำไรระยะสั้น: –  
Alternative Trading: 
SET50 Futures: สถานะ Long 942 จุด ถือรอเพื่อทำกำไรที่ 950 จุด   